
PËRKALIMIN NË PRONËSI, NGA MINISTRIA E SHËNDETËSISËTE BASHKIA LUSHNJË, TË NJË PJESE TË GODINËS NR. 4(ISH-REPARTI INFEKTIV), PRANË SPITALIT “IHSAN ÇABEJ”, LUSHNJË 

Në mbështetje të nenit 100 të Kushtetutës, të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të neneve 3, 5, 6, 7 dhe 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Shëndetësisë, Këshilli i Ministrave

VENDOSI:

1. Kalimin në pronësi, nga Ministria e Shëndetësisë te Bashkia Lushnjë, të një pjese të godinës nr. 4 (ish-reparti infektiv), pranë spitalit “Ihsan Çabej”, Lushnjë, me sipërfaqe 500 m2, zona kadastrale 8571, ndodhur në katin përdhes, sipas planvendosjes dhe planimetrisë që i bashkëlidhen këtij vendimi, për rikonstruksion dhe ngritjen e Qendrës Ditore për Njerëzit me Aftësi të Kufizuara. 
2. Bashkisë Lushnjë i ndalohet ta ndryshojë destinacionin e pronës, të përcaktuar në pikën 1, të këtij vendimi, ta tjetërsojë ose t’ua japë në përdorim të tretëve. 
3. Ngarkohen ministri i Shëndetësisë, kryetari i Bashkisë Lushnjë dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare. 		

KRYEMINISTRI

